section_heading: Poslije rata
paragraph_text: Nakon završetka rata Esebeck obnaša dužnost načelnika stožera VII. korpusa. Od listopada 1919. načelnik je stožera VI. vojnog okruga, da bi potom u svibnju 1920. bio imenovan vojnim zapovjednikom Glatza. Navedenu dužnost obnaša do lipnja 1922. kada postaje zapovjednikom 8. pješačke pukovnije smještene u Frankfurtu na Odri. U međuvremenu je, u listopadu 1920., promaknut u čin pukovnika, dok čin general bojnika dostiže u siječnju 1924. godine.